Source: https://www.riigiteataja.ee/akt/428052013007&amp;leiaKehtiv
Timestamp: 2019-04-20 04:59:40+00:00
Document Index: 4408892

Matched Legal Cases: ['§ 4', '§ 5', '§ 7', '§ 8', '§ 9', '§ 16', '§ 4', '§ 5', '§ 7', '§ 8', '§ 9']

Märjamaa Valla Raamatukogu kasutamise eeskiri – Riigi Teataja
Märjamaa Valla Raamatukogu kasutamise eeskiri
Märjamaa Valla Raamatukogu kasutamise eeskiri - sisukord
§ 4 Teavikute kasutamine ja laenutamine, tagatis
§ 5 Avaliku internetipunktide ja arvutite kasutamise kord
§ 7 Raamatukogu lugeja õigused
§ 8 Raamatukogu lugeja kohustused ja vastutus
§ 9 Tagatisraha ja viivis
RT IV, 28.05.2013, 7
Vastu võetud 21.05.2013 nr 112
Käesolev määrus kehtestatakse rahvaraamatukogu seaduse § 16 alusel.
Käesolev eeskiri sätestab Märjamaa Valla Raamatukogu (edaspidi raamatukogu) kasutajate teenindamise korralduse, osapoolte õigused, kohustused ja vastutuse.
(1) Raamatukogu põhiteenused (teavikute kohapeal kasutamine ja kojulaenutus, teatmenõuetele vastamine ning avalikule teabele üldkasutatava andmesidevõrgu kaudu juurdepääsu võimaldamine) on tasuta.
(2) Raamatukogu eriteenused (valguskoopiad, printeri väljatrükid, skaneerimine jne) on tasulised. Koopiate valmistamist raamatukogus reguleerib autoriõiguse seadus. Raamatukogul on õigus keelduda koopia valmistamisest juhul, kui kopeerimine võib kahjustada teavikut. Tasuliste teenuste hinnakirja kinnitab Märjamaa Vallavalitsus (edaspidi vallavalitsus).
(3) Raamatukogus asuvate avalike arvutite kasutamine on tasuta. Arvutite ja interneti kasutamist reguleerib käesolev eeskirja paragrahv 5.
(1) Lugejaks registreeritakse isikut tõendava dokumendi alusel. Lugejapiletina kehtib ID-kaart. Teavikute kohapeal kasutamiseks ei pea lugejaks registreerima.
(3) Raamatutagastusautomaadi kasutamiseks registreeritakse lugeja ID-kaardi andmed (ees- ja perekonnanimi ning ID-kaardi number) raamatukogu sissepääsu infosüsteemi.
(4) Eelkooliealise lapse registreerib lugejaks tema vanem (eestkostja). Kuni viieteistaastane kooliealine laps registreeritakse vajadusel lugejaks tema vanema (eestkostja) nõusolekul.
(5) Lugeja soovil väljastatakse talle kasutajanimi ja parool, mille alusel saab ta ise külastada lugejaportaali www.lugeja.ee.
(6) Lugeja registreeritakse ümber igal aastal tema esimesel külastusel raamatukokku, lugejaandmed kontrollitakse ja vajadusel tehakse parandused.
(7) Raamatukogu võlglased registreeritakse ümber alles pärast võlgnevuste likvideerimist. Võlgnevuste likvideerimiseni puudub neil raamatukogust teavikute kojulaenutuse õigus.
(8) Lugeja andmeid kasutatakse lugejate tuvastamiseks raamatukoguteenuste osutamisel ning statistilisel eesmärkidel, kus andmeid ei seostata isikuga.
(9) Raamatukogu tagab isikuandmete kaitse ega väljasta andmeid kolmandatele isikutele, v.a seadusega ettenähtud juhtudel.
§ 4. Teavikute kasutamine ja laenutamine, tagatis
(1) Teavikuid laenutatakse 28 päevaks. Enimnõutavate teavikute tagastamistähtaega võib raamatukogu direktor lühendada. Teavikute kojulaenutamisel teavitatakse lugejat tagastamistähtajast.
(3) Ajakirjade viimaseid numbreid ja ajalehti koju ei laenutata, v.a. haruraamatukogudes, kus laenutatakse viimaseid perioodika numbreid kuni kolmeks (3) päevaks.
(4) Raamatukogu lugemissaalis laenutatakse teavikuid koju seitsmeks (7) päevaks, elektroonilisi teavikuid ja auviseid vastavalt autoriõiguse seadusele.
(5) Tagastamistähtaega võib (sh telefoni, lugeja portaali, e-kirja teel) lugeja soovil pikendada 3 korda, v.a. juhul kui teavikule on järjekord.
(6) Reserveeritud teavikuid hoitakse lugejale maksimaalselt viis (5) päeva. Lugejat teavitatakse teaviku saabumisest raamatukokku.
(7) Uudiskirjanduse (kuni kolm kuud tagasi saabunud teavikud) laenutuste ja reserveeringute piirarv on kolm nimetust korraga. Piirarvu muudab raamatukogu direktor käskkirjaga.
§ 5. Avaliku internetipunktide ja arvutite kasutamise kord
(2) AIP arvuti kasutamiseks tuleb kohapeal registreeruda ja kasutusaeg on maksimaalselt 30 minutit.
(3) Märjamaa lugemissaali arvuti kasutamiseks broneeritakse aeg kohapeal või telefonil teel maksimaalselt 2x55 minutiks ja lastele 55 minutiks päevas. Registreeritu kaotab kasutusõiguse teiste soovijate ees, kui ta hilineb üle 10 minuti.
(4) Registreerumisel tuleb esitada raamatukoguhoidjale isikut tõendav dokument. Kasutaja tutvub enne töökohale asumist käesoleva korraga ning annab selle kohta allkirja.
(6) Raamatukogu bibliograafilise otsingu arvutit ja e-väljaannete lugemise arvutit kasutatakse sihtotstarbekohaselt.
5) veebisaitide külastamine, mis propageerivad vägivalda või on pornograafilise sisuga.
(8) Isiklikke arvutiväliseid andmekandjaid (CD, DVD, mälupulk jne) võib kasutada ainult raamatukoguhoidja teadmisel.
(9) Enne printimist tuleb informeerida raamatukoguhoidjat. Printimine, koopiate tegemine ja skaneerimine on tasulised teenused.
(10) Arvuti kasutamisel esinevatest tõrgetest teatamiseks või nõuande ja abi saamiseks tuleb pöörduda raamatukoguhoidja poole.
(11) Raamatukogu ei kanna vastutust autoriõiguse seaduse rikkumise eest interneti kasutamisel kasutaja poolt.
(12) Arvutite kasutamistingimuste rikkumisel on raamatukogul õigus kehtestada arvuti kasutamise keeld.
(13) Arvuti kasutaja poolt raamatukogule tekitatud materiaalse kahju hüvitab kasutaja.
(3) Raamatukogu kasutaja ei tohi siseneda raamatukogu lugemissaali või avariiulite vahele A4 formaadist suurema koti või mapiga. Raamatukogu ruumidesse on keelatud tuua loomi (v.a pimeda juhtkoer), relvi, laske- ja lõhkemoona, kergestisüttivaid, lehkavaid ja määrivaid esemeid.
(6) Teenindusalas on keelatud süüa, juua, suitsetada, valjult mobiiltelefoniga rääkida jne.
(9) Raamatukogu vara valvamiseks rakendatakse võimaluse korral videovalvet ja teavikute elektroonilist kaitsesüsteemi. Raamatukogu töötajatel on õigus paluda turvavärava aktiveerumisel külastajal kaasas olevate esemete ettenäitamist.
(10) Ohuhäire (tulekahjusireen jms) korral tuleb hoonest lahkuda, järgides töötajate suuniseid.
§ 7. Raamatukogu lugeja õigused
(4) Lugejal on õigustaotleda raamatukogust puuduvate teavikute (või teavikute koopiate) tellimist teistest raamatukogudest.
(5) Lugejale, kes oma tervisliku seisundi tõttu ei saa raamatukogu külastada, on õigus saada kojulaenutusteenust.
§ 8. Raamatukogu lugeja kohustused ja vastutus
(1) Raamatukogu lugeja peab talle antud teavikuid kasutama heaperemehelikult, neid ei tohi rikkuda ega viia loata raamatukogust välja. Rikutud teavikust tuleb teavitada raamatukoguhoidjat. Lugeja on kohustatud teaviku tagastama olukorras, millises ta teaviku laenutas.
(2) Lugeja on kohustatud teavitama raamatukogu isiku- ja/või kontaktandmete muutusest ja pidama kinni tagastamistähtajast.
(4) Kui teavikut ei ole tagastatud või hüvitatud tagastamistähtajaks, siis raamatukogu määrab ühekuulise võlgnevuste likvideerimise tähtaja ja teavitab sellest lugejat. Tähtaja möödudes informeerib raamatukogu direktor vajadusel vallavalitsust, kes võib pöörduda võla sissenõudmiseks inkassofirma või kohtu poole. Vallavalitsusel on õigus anda ettekirjutis sundtäitmiseks täitemenetluse seadustikus sätestatud korras.
§ 9. Tagatisraha ja viivis
(1) Raamatukogu võib lugejalt nõuda teaviku kojulaenutamisel rahalist tagatist, kui lugeja rahvastikujärgne elukoht asub väljaspool Märjamaa valda või kui laenutatav teavik on eriliselt väärtuslik. Tagatise võtmise ja tagastamise korra kehtestab vallavalitsus.
(3) Viivist ei nõuta lugejalt, kes tagastab teaviku viivisevabadel päevadel, so iga kuu esimene tööpäev, haruraamatukogudes iga kuu esimesed 7 kalendripäeva. Raamatukogu direktoril on õigus määrata täiendavaid perioode, mille jooksul saab teavikuid tagastada viivisevabalt.
(1) Tunnistatakse kehtetuks Märjamaa Vallavolikogu 18.09.2007 määrus nr 66 "Valla raamatukogude kasutamise eeskirja kinnitamine".